**Põhjalikum kirjalikult vastatav arupärimine koos aruteluga O-000042/2018**

**komisjonile**

Kodukorra artikkel 130b

**Jörg Meuthen**

fraktsiooni EFDD nimel

Teema: Põhjalikum arupärimine - Rahvusvahelise perepäeva (15. mai) tähistamine

ÜRO Peaassamblee kuulutas 15. mai oma resolutsiooniga A/RES/47/237 ÜRO rahvusvaheliseks perepäevaks. Rahvusvaheline perepäev kajastab seda, kui tähtsaks peab rahvusvaheline üldsus perekonda. 2018. aasta rahvusvahelise perepäeva tähistamisega teemal „Perekond ja kaasavad ühiskonnad“ uuritakse perekonna rolli kestliku arengu 16. eesmärgi edendamisel seoses „rahumeelsete ja kaasavate ühiskondade edendamisega kestliku arengu nimel“. Rahvusvahelisel perepäeval on ametlik sümbol, mida võib kasutada lipuna.

1. Millise seisukoha võtab komisjon pereküsimustega seotud rahvusvahelistes organisatsioonides ja millist tegevust valmistab komisjon sel aastal ette selle päeva tähistamiseks?

2. Millised on komisjoni vabaühendustest partnerid komisjoni pereküsimuste poliitika kavandamisel, otsustamisel, edendamisel ja rakendamisel?

3. ÜRO rahvusvahelise perepäeva ametlik sümbol on roheline ring punase kujutisega. Kujutisel on lihtsalt joonistatud süda ja maja. See näitab, et perekonnad on ühiskonna keskmes ning tagavad stabiilse ja toetava kodu igas vanuses inimestele. Kas komisjon kavatseb 15. mail panna ÜRO rahvusvahelise perepäeva ametliku lipu välja komisjoni kõikides ruumides?